pythainlp/thai-wiki-dataset-v3 huggingface dataset:
พัก มิน-ย็อง

พัก มิน-ย็อง (; Park Min-young; เกิด 4 มีนาคม ค.ศ. 1986) เป็นนักแสดงและนางแบบชาวเกาหลีใต้ เป็นที่รู้จักจากการแสดงบทนำในละครโทรทัศน์เรื่อง บัณฑิตหน้าใส หัวใจว้าวุ่น (2010) และ ซิตีฮันเตอร์ (2011) รักมั้ยนะ เลขาคิม? (2018) นอกจากนี้เธอยังได้แสดงภาพยนตร์แนวสยองขวัญเรื่อง The Cat (2011)
== การศึกษา ==
ระดับปริญญาโท Graduate School of Imaging (ภาควิชาศิลปะการแสดง) มหาวิทยาลัยทงกุก,
ระดับปริญญาตรี คณะการละครและภาพยนตร์ มหาวิทยาลัยทงกุก,
ระดับมัธยมศึกษา เรียนที่รัฐเพนซิลเวเนีย ประเทศสหรัฐอเมริกา โดยเธอใช้ชื่อขณะเรียนที่สหรัฐว่า 'Rachel Park'
* พัก มิน-ย็อง สามารถสื่อสารภาษาอังกฤษได้ในระดับดี และยังมีความสามารถในการสื่อสารภาษาจีน
== ผลงาน ==
=== ภาพยนตร์ ===
=== ละครโทรทัศน์ ===
=== รายการปกิณกะ ===
== มิวสิกวิดีโอ ==
=== รางวัล ===
== อ้างอิง ==
นักแสดงหญิงชาวเกาหลีใต้
บุคคลจากโซล
ศิษย์เก่าจากมหาวิทยาลัยทงกุก
เมียไม่ใช่เมีย

เมียไม่ใช่เมีย เป็นละครแนว คอมมาดี้,ดราม่า ดัดแปลงจากบทประพันธ์ของ ไพโรจน์ สังวริบุตร ที่เคยสร้างเป็นละครเมื่อปี พ.ศ. 2535 ออกอากาศทางช่อง 3 นำแสดงโดย ไพโรจน์ สังวริบุตร, ลีลาวดี วัชโรบล, รอน บรรจงสร้าง
และนำกลับมาสร้างใหม่อีกครั้งในปี พ.ศ. 2554 โดยบริษัท เอ็กแซ็กท์ และ ซีเนริโอ จำกัด กำกับการแสดงโดย รัญญา ศิยานนท์ บทละครโทรทัศน์ กษิดินทร์ แสงวงศ์, พัณณิฏานันทณ์ ศิริเลิศ นำแสดงโดย น้ำทิพย์ จงรัชตวิบูลย์, อรจิรา แหลมวิไล, รัชชานนท์ สุประกอบ และเรืองศักดิ์ ลอยชูศักดิ์ ออกอากาศทุกวันจันทร์-พฤหัสบดี ทางสถานีวิทยุโทรทัศน์กองทัพบกช่อง 5 เริ่มออกฉายวันแรกวันที่ 17 มกราคม พ.ศ. 2554
== รายชื่อนักแสดง ปี พ.ศ. 2535 ==
รอน บรรจงสร้าง รับบทเป็น ทนุ
ลีลาวดี วัชโรบล รับบทเป็น ริรินดา
ไพโรจน์ สังวริบุตร รับบทเป็น สมพล
ปรารถนา สัชฌุกร รับบทเป็น สุรีย์
นิสา วงศ์วัฒน์ รับบทเป็น สุรัตน์
ราตรี วิทวัส รับบทเป็น จินนี่
วีระชัย หัตถโกวิท รับบทเป็น ปัญญา
ธีรภัทร โรจนานันท์ รับบทเป็น จ๊ะจ๋า
สินาภรณ์ พิไลลักษณ์ รับบทเป็น ราตรี
จันทนา ศิริผล รับบทเป็น มะตูม
สมสุข ประณต รับบทเป็น จีบ
สีเทา รับบทเป็น ทิ้ง
== รายชื่อนักแสดง ปี พ.ศ. 2554 ==
น้ำทิพย์ จงรัชตวิบูลย์ รับบทเป็น วิกานดา
อรจิรา แหลมวิไล รับบทเป็น แก้วตา
รัชชานนท์ สุประกอบ รับบทเป็น วันชัย
เรืองศักดิ์ ลอยชูศักดิ์ รับบทเป็น อภิวัฒน์
ปานวาด เหมมณี รับบทเป็น สายสวาท
กันต์ดนย์ อะคาซาน รับบทเป็น สกนธ์
พิศมัย วิไลศักดิ์ รับบทเป็น ป้าปิ่น
ตี๋ ดอกสะเดา รับบทเป็น มาโนช
วิชุดา พินดั้ม รับบทเป็น ราตรี
สร้อย สารคาม รับบทเป็น สมคิด
อุ่นเรือน ราโชติ รับบทเป็น สมใจ
=== นักแสดงรับเชิญ ===
กรุง ศรีวิไล
นภาพร หงสกุล
== แหล่งข้อมูลอื่น ==
“เมียไม่ใช่เมีย” ออกอากาศทุกคืนวันจันทร์-พฤหัสบดี  20.25 น.ช่อง 5 
เนื้อเรื่องย่อ ตัวอย่างละคร "เมียไม่ใช่เมีย"
ละครโทรทัศน์ไทย
รายการโทรทัศน์ช่อง 5
รายการโทรทัศน์ที่เริ่มออกอากาศตั้งแต่ พ.ศ. 2554
ละครโทรทัศน์ไทยที่ออกอากาศตั้งแต่ พ.ศ. 2554
ไรน่าน อรุณรังษี

ไรน่าน อรุณรังษี อดีตนักการเมืองและนักเขียน, นักแปลชาวไทย นายไรน่านเกิดเมื่อวันที่ 21 เมษายน พ.ศ. 2485 ที่อำเภอปากพะยูน จังหวัดพัทลุง เป็นชาวไทยมุสลิม จบการศึกษาจากคณะศิลปศาสตร์ มหาวิทยาลัยธรรมศาสตร์ (เกียรตินิยมอันดับหนึ่ง), ปริญญาโทสาขารัฐศาสตร์ มหาวิทยาลัยอาลีการ์มุสลิม ประเทศอินเดีย, ปริญญาเอก สาขาปรัชญาและศาสนา มหาวิทยาลัยเซนต์จอห์น
นายไรน่าน เข้าสู่แวดวงการเมืองในช่วงของเหตุการณ์ 14 ตุลาคม พ.ศ. 2516 ขณะที่จบการศึกษาปริญญาโท เมื่อได้เดินทางกลับมาสู่ประเทศไทย และร่วมกับเพื่อน ๆ จัดตั้งหนังสือพิมพ์ธงไทย, เพชรไทย  และมหาราษฎร์ ซึ่งเป็นหนังสือพิมพ์แนวซ้าย เรียกร้องรัฐธรรมนูญ และขับไล่รัฐบาลในสมัยนั้น ภายหลังเหตุการณ์ได้รับเลือกเป็นสมาชิกสภานิติบัญญัติแห่งชาติ ร่วมร่างรัฐธรรมนูญฉบับ ปี พ.ศ. 2517
จากนั้นได้ร่วมกับ ดร.บุญสนอง บุณโยทยาน ก่อตั้งพรรคสังคมนิยมแห่งประเทศไทย ได้ลงสมัครรับเลือกตั้งเป็นสมาชิกสภาผู้แทนราษฎร (ส.ส.) ในจังหวัดพัทลุง เมื่อปี พ.ศ. 2519 ซึ่ง ดร.ไรน่าน ได้รับเลือกตั้ง
หลังเหตุการณ์ 6 ตุลาคม พ.ศ. 2519 ได้ย้ายเข้าสังกัดพรรคประชาธิปัตย์ ลงเลือกตั้งในปี พ.ศ. 2522 ในพื้นที่กรุงเทพมหานคร เขตหนองจอก, มีนบุรี,   ลาดกระบัง, บางเขน แต่ไม่ได้รับการเลือกตั้ง จากนั้นได้เป็นบรรณาธิการหนังสือพิมพ์ ตะวันใหม่
นายไรน่าน ถือเป็นนักแปลหนังสือ ซึ่งส่วนใหญ่เป็นหนังสือเกี่ยวกับปรัชญาศาสนาอิสลามหลายต่อหลายเรื่อง อาทิ รุไบยาตของโอมาร์ คัยยาม และ  ศาสนา ปรัชญา และวิทยาศาสตร์ ซึ่งได้รับเลือกเป็น 100 หนังสือดีวิทยาศาสตร์ไทย สาขาสารคดีและความรู้ทั่วไปด้วย รวมถึงเป็นอาจารย์พิเศษในสถาบันการศึกษาหลายแห่งอีกด้วย
จากนั้น ได้รับคัดสรรเป็นสมาชิกวุฒิสภา (ส.ว.) ในปี พ.ศ. 2551 ในภาควิชาชีพ
นายไรน่าน ถึงแก่กรรมเมื่อเวลา 16.30 ของวันที่ 5 สิงหาคม พ.ศ. 2552 ด้วยโรคถุงลมโป่งพอง ที่โรงพยาบาลเลิดสิน กรุงเทพมหานคร สิริอายุได้ 67 ปี
== เครื่องราชอิสริยาภรณ์ ==
 
==อ้างอิง==
บุคคลจากอำเภอปากพะยูน
นักแปลชาวไทย
นักเขียนชาวไทย
นักหนังสือพิมพ์ชาวไทย
นักการเมืองไทย
สมาชิกสภาผู้แทนราษฎรจังหวัดพัทลุง
สมาชิกวุฒิสภาไทยแบบสรรหา
พรรคสังคมนิยมแห่งประเทศไทย
พรรคประชาธิปัตย์
บุคคลจากคณะศิลปศาสตร์ มหาวิทยาลัยธรรมศาสตร์
บุคคลจากมหาวิทยาลัยเซนต์จอห์น
มุสลิมชาวไทย
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ จ.ม.
ปลาแบสดำ

ปลาแบสดำ (Black bass) เป็นสกุลของปลาน้ำจืดในวงศ์ปลากะพงปากกว้าง (Centrarchidae) ในอันดับปลากะพง (Perciformes) ใช้ชื่อสกุลว่า Micropterus ชนิดต้นแบบคือ M. dolomieu (ปลาแบสปากเล็ก)
ปลาแบสดำมีการกระจายพันธุ์ในพื้นที่ส่วนใหญ่ทางตะวันออกของเทือกเขาร็อกกีในทวีปอเมริกาเหนือ จากลุ่มน้ำฮัดสันเบย์ในประเทศแคนาดาถึงทางตะวันออกเฉียงเหนือของประเทศเม็กซิโก พบในรัฐแคลิฟอร์เนียด้วยเช่นกัน 2-3 ชนิดอย่างปลาแบสปากใหญ่ (M. salmoides) และปลาแบสปากเล็กถูกนำไปเลี้ยงทั่วโลกอย่างกว้างขวาง ปัจจุบันถูกพิจารณาว่าเป็นชนิดที่พบทั่วโลก ปลาแบสดำทุกชนิดเป็นปลาเกมที่เป็นที่นิยมตกเป็นเกมกีฬา
ปลาในสกุลนี้โดยมากมีสีเขียวทึม มีลายสีดำข้างลำตัว ยาวประมาณประมาณ 40-60 เซนติเมตร  แต่บางชนิดอย่างปลาแบสปากใหญ่มีรายงานว่าพบตัวที่มีขนาดถึง 1 เมตร
== อ้างอิง ==
FishBase: Micropterus
ITIS: Micropterus 
Rohde, F.&nbsp;C., et al. Freshwater Fishes of the Carolinas, Virginia, Maryland, and Delaware. Chapel Hill: University of North Carolina Press, 1994.
Locals in for long haul in battle against non-native fish - Asahi Shimbun
==แหล่งข้อมูลอื่น==
 
วงศ์ปลากะพงปากกว้าง
ปลาตูหนายุโรป

ปลาตูหนายุโรป หรือ ปลาไหลยุโรป (European eel, Common eel; ) ปลาน้ำจืดกระดูกแข็งชนิดหนึ่ง ในวงศ์ปลาตูหนา (Anguillidae)
มีรูปร่างเหมือนปลาตูหนาชนิดอื่น ๆ ทั่วไป โดยที่ปลาตูหนายุโรปมีข้อกระดูกสันหลังประมาณ 114 ข้อ เมื่อโตเต็มที่แล้วมีความยาวได้มากกว่า 1 เมตร แต่ขนาดโดยเฉลี่ยจะอยู่ที่ 60-80 เซนติเมตร
กระจายพันธุ์อยู่ตามแถบชายฝั่งแม่น้ำในทวีปยุโรปและใกล้ทะเลเมดิเตอร์เรเนียน โดยที่ปลาพ่อพันธุ์ แม่พันธุ์จะว่ายน้ำไปวางไข่ในทะเลลึก โดยจะใช้เวลานานถึง 1-2 เดือน ลูกปลาเมื่อฟักเป็นตัวอ่อน จะมีลักษณะใส โปร่งแสง เหมือนวุ้นเส้น เมื่อปลาวางไข่แล้วจะตาย ขณะที่ลูกปลาขนาดเล็กจะเดินทางกลับสู่แม่น้ำทางทวีปยุโรป โดยลอยไปตามกระแสน้ำอุ่นกัลฟ์สตรีม และถูกกินระหว่างทางเป็นจำนวนมาก ตัวอ่อนใช้เวลาถึง 2 ปี ในการเดินทางถึงมหาสมุทรแอตแลนติกตอนกลาง จนกระทั่งถึงปลายปีที่ 3 จึงถึงชายฝั่งแม่น้ำในทวีปยุโรป โดยจะใช้เวลา 8-15 ปี ในการเจริญเติบโต จนเป็นตัวเต็มวัย ก่อนที่จะหวนกลับไปวางไข่ในทะเลตามวงจรชีวิต
จัดเป็นปลาเศรษฐกิจที่มีความสำคัญอย่างหนึ่งชนิดหนึ่ง ของทวีปยุโรป โดยใช้บริโภคกันมาอย่างยาวนาน สามารถปรุงได้หลายวิธีและจัดเป็นอาหารราคาแพง จนกระทั่งในกลางปี ค.ศ. 2009  รัฐบาลเนเธอร์แลนด์ได้ออกกฎหมายห้ามล่าปลาตูหนายุโรปเพื่อการค้าระหว่างเดือนตุลาคมถึงพฤศจิกายน เพราะเกรงว่าจะสูญพันธุ์ ทั้งนี้มีจำนวนประชากรปลาตูหนายุโรปลดลงกว่าร้อยละ 95 ในช่วง 40 ปีที่ผ่านมา คาดว่าเกิดจากการจับในปริมาณที่มากเกิน รวมถึงมลภาวะน้ำเป็นพิษจากการปล่อยสารเคมีลงในแม่น้ำและการติดเชื้อร้ายแรง  ผู้ใดละเมิดจะถูกปรับเป็นเงิน 3,000 ยูโร (เกือบ 150,000 บาท) และจะขยายเป็นตลอด 3 เดือนในอีกไม่กี่ปีข้างหน้า ส่งผลกระทบชาวประมงที่ยึดอาชีพจับปลา ทางรัฐบาลจะจ่ายค่าชดเชยจำนวนทั้งสิ้น 700,000 ยูโร (ราว 23.8 ล้านบาท) จากการคำนวณของกลุ่มชาวประมงที่คาดว่าจะขาดรายได้เดือนละ 1,000 ยูโร
==อ้างอิง==
==แหล่งข้อมูลอื่น==
วงศ์ปลาตูหนา
สัตว์ที่พบในทวีปยุโรป
ปลาเศรษฐกิจ
พระวจนะทรงรับเป็นมนุษย์

พระวจนะทรงรับเป็นมนุษย์ (ศัพท์ราชบัณฑิตยสถาน) หรือ  พระวจนาตถ์ทรงรับสภาพมนุษย์ (ศัพท์โรมันคาทอลิก) หรือ พระวาทะทรงเกิดเป็นมนุษย์ (ศัพท์โปรเตสแตนต์) (Incarnation of the Word)  ในศาสนาคริสต์หมายถึงการที่พระเยซูซึ่งเชื่อว่าเป็นพระเจ้าพระบุตรหรือพระวจนะ ได้เสด็จลงมาบนโลกเพื่อรับสภาพมนุษย์ผ่านทางครรภ์ของนางมารีย์ (บางคริสตจักร เช่น โรมันคาทอลิก อีสเทิร์นออร์ทอดอกซ์ จึงยกย่องพระนางมารีย์พรหมจารีเป็นพระมารดาพระเจ้าด้วย)
เรื่องพระเจ้ามารับสภาพมนุษย์ถือเป็นหลักคำสอนทางเทววิทยาที่หลักข้อเชื่อไนซีนให้การรับรอง โดยถือว่าพระเยซูเป็นพระบุคคลที่สองในพระเป็นเจ้าซึ่งเป็นตรีเอกภาพ ได้มารับสภาพมนุษย์โดยที่ธรรมชาติพระเป็นเจ้าเดิมยังดำรงอยู่ในตัว หลักข้อเชื่อนี้จึงถือว่าพระเยซูทรงเป็นทั้งมนุษย์และพระเป็นเจ้าโดยสมบูรณ์ ดังที่พระวรสารนักบุญยอห์นระบุว่า "พระวจนะเป็นพระเจ้า ... พระวจนะทรงรับธรรมชาติมนุษย์และเสด็จมาประทับอยู่ท่ามกลางเรา"
คริสต์ศาสนิกชนส่วนใหญ่ยังเชื่อว่าในตัวพระเยซูมีธรรมชาติพระเจ้านั้นรวมอยู่กับธรรมชาติมนุษย์ โดยที่ธรรมชาติทั้งสองไม่ได้ปะปนกัน เหตุการณ์นี้เริ่มเกิดขึ้นเมื่อแม่พระรับสารจากทูตสวรรค์กาเบรียลว่านางจะได้ตั้งครรภ์พระบุตรพระเป็นเจ้า
คริสตจักรโรมันคาทอลิก แองกลิคัน และลูเทอแรน จึงจัดวันสมโภชการแจ้งสารเรื่องพระวจนาตถ์ทรงรับสภาพมนุษย์ ตรงกับวันที่ 25 มีนาคม ของทุกปี โดยถือจากความเชื่อว่าพระคริสต์ทรงรับสภาพมนุษย์ในครรภ์ของพระแม่มารีย์ทันทีเมื่อแม่พระรับสาร แล้วประทับอยู่ในครรภ์ 9 เดือนจึงประสูติในวันคริสต์มาส เมื่อสมมติวันคริสต์มาสเป็นวันที่ 25 ธันวาคม วันที่พระแม่มารีย์รับสารและพระวจนะได้รับสภาพมนุษย์จึงสมมติเป็นวันที่ 25 มีนาคม อย่างไรก็ตาม คริสตจักรอื่น ๆ ในฝ่ายโปรเตสแตนต์ไม่มีการเฉลิมฉลองดังกล่าว
== อ้างอิง ==
เชิงอรรถ
บรรณานุกรม
พระเยซู
ศาสนสถาน

ศาสนสถาน (Place of worship) หมายถึงสิ่งก่อสร้างหรือพื้นที่ศักดิ์สิทธิ์ที่ออกแบบมาเป็นพิเศษให้ปัจเจกหรือกลุ่มคนเข้ามาประกอบการแสดงออกซึ่งการเคารพ, อุทิศตน หรือศึกษาทางศาสนา ศาสนสถานเช้นโบสถ์คริสต์, ซีนาโกก และ มัสยิด เป็นตัวอย่างของสิ่งก่อสร้างศาสนสถานที่สร้างขึ้นเพื่อให้ศาสนิกชนใช้ประกอบการบูชาในทางศาสนาและความเชื่อ ศาสนสถานอย่างอาราม (Monastery) ในศาสนาพุทธแบบทิเบต เป็นตัวอย่างของศาสนสถานที่เป็นสถานที่บูชาสำหรับศาสนิกชนผู้มาเยือนและเป็นที่อยู่อาศัยของนักบวชหรือผู้มีหน้าที่ในทางศาสนา นอกจากนี้ยังมีลักษณะทางธรณีวิทยาหรือทางภูมิศาสตร์ที่ได้รับการเคารพนับถือว่าศักดิ์สิทธิ์ในบางศาสนา เช่นแม่น้ำคงคาในศาสนาฮินดู และกรณีของวัตถุหรือสถานที่ที่เป็นโยริชิโระในศาสนาชินโต
ภายใต้กฎหมายมนุษยธรรมระหว่างประเทศ และอนุสัญญาเจนีวา ได้คุ้มครองศาสนสถานให้มีการปกป้องและคุ้มครองเป็นพิเศษ เฉกเช่นสถานพยาบาลซึ่งมีสัญลักษณ์กาชาด กฎหมายสากลนี้ยังห้ามไม่ให้มีการยิงถล่มออกมาจากศาสนสถานหรือเข้าไปในศาสนสถานด้วย
สถาปัตยกรรมทางศาสนาแสดงให้เห็นถึงความเชื่อทางศาสนา ตัวเลือกด้านความงาม และความสามารถทางเทคโนโลยีและเศรษฐกิจที่สร้างหรือดัดแปลงศาสนสถานนั้น ๆ ดังนั้นศาสนสถานจึงมีควมแตกต่างกันมากขึ้นอยู่กับทั้งสถานที่และเวลาก่อสร้าง
==ศานาพุทธ==
จันฑี คือพุทธศาสนสถานที่สร้างขึ้นในช่วงคริสต์ศตวรรษที่ 1-2 บนหมู่เกาะมาเลย์
เจดีย์ หรือ สถูป
จิงกู-จิ ศาสนสถานที่รวมวัดพุทธและศาลเจ้าชินโตในประเทศญี่ปุ่นยุคก่อนสมัยเมจิ
วิหาร คือพุทธศาสนสถานที่พบทั่วไปในรัฐพิหาร ประเทศอินเดีย
วัด คือพุทธศาสนสถานในไทย กัมพูชา และลาว
==ศาสนาคริสต์==
บาซิลิกา (นิกายโรมันคาทอลิก)
อาสนวิหาร หรือ มินสเตอร์ (อาสนะแห่งบิชอปในนิกายคาทอลิก, นิกายออร์โธดอกซ์ และ นิกายอังกลิคัน)
โบสถ์น้อย (หรือ วัดน้อย) ใช้เรียกโบสถ์ของ คณะเพรสไบทีเรียนแห่งเวลส์ (Calvinistic Methodism), และบางนิกายย่อย โดยเฉพาะ นิกายนอนคอนฟอร์มิสท์ ส่วนในโรมันคาทอลิกและอังกลิคันใช้เรียกโบสถ์ส่วนบุคคลหรือโบสถ์เฉพาะของสถานที่เอกชน
โบสถ์ (นิกายอิเกลเซียนีคริสโต, ออร์โธดอกซ์, คาธออลิก และ โปเทสแทนต์)
เคิร์ค (สก็อตยุคแรก)
บ้านนัดพบของสหาย หรือ เฟรนดส์มีตติงเฮาส์ (Religious Society of Friends)
บ้านนัดพบ หรือ มีตติงเฮาส์ (Christadelphians)
เป็นต้น
==ศาสนาฮินดู==
โบสถ์พราหมณ์ (มณเฑียร)
==ศาสนาอิสลาม==
มัสยิด
==ศาสนาชินโต==
ศาลเจ้าชินโต หรือ จินจะ
==ศาสนาซิกข์==
คุรุทวารา หรือ คุรุดวารา
==ศาสนาเชน==
ไชนมนเทียร หรือ เทรสร ในคุชราตและราชสถานทางใต้, พสาทิ ในกรณาฏกะ
==ศาสนายูดาห์==
โบสถ์ยิว หรือ ซินาโกก (Synagogue) บางแห่งอาจเรียกว่า เทมเพิล (Temple) โดยเฉพาะนิกายรีฟอร์ม
== ศาสนาบาไฮ ==
สักการสถานบาไฮ
==ศาสนาโซโรอัสเตอร์==
วิหารไฟ
* อตัช บาห์ราม
* อักยรี
** ดัดกาห์
== ลัทธิอนุตตรธรรม ==
สถานธรรม (佛堂 ฝอถัง) แต่ละสถานธรรมมีผู้ดูแลเรียกว่า เจ้าตำหนักพระ (壇主 ถันจู่)
==ลัทธินอกศาสนานอร์ส==
ฮอฟ
==ลัทธิเต๋า==
Daoguan
==ลัทธิบูชาบรรพบุรุษเวียดนาม==
Nhà thờ họ
==ศาสนาโบราณ==
===กรีกโบราณ===
วิหารกรีก
===โรมันโบราณ===
วิหารโรมัน
มิถเรียม (ศาสนามิถรา)
== อ้างอิง ==
รยู ฮวาย็อง

รยู ฮวาย็อง (; เกิด 22 เมษายน ค.ศ. 1993) หรือชื่อในวงการว่า ฮวาย็อง เป็นนักแสดงและนักร้องชาวเกาหลีใต้ อดีตสมาชิกวงที-อารา
==ประวัติ==
===2536–2553: ชีวิตช่วงแรก===
ฮวาย็อง เกิดเมื่อวันที่ 22 เมษายน พ.ศ. 2536 ที่เมืองควังจู ประเทศเกาหลีใต้ โดยเธอมีแฝดพี่ชื่อ รยู ฮโยย็อง ซึ่งเป็นสมาชิกของวงโคเอ็ดสคูลและ 5dolls โดยฮวาย็องเกิดหลังแฝดพี่ 1 นาที
===2553–2555: ที-อารา===
===== ฮวาย็องได้ถูกเพิ่มเข้ามาเป็นสมาชิกของวงที-อารา คนที่ 7 ในเดือนกรกฎาคม พ.ศ. 2553 โดยเธอถูกชักชวนจากแมวมองหลังจากเธอและพี่สาวของเธอไปออกรายการวาไรตี้ของช่อง SBS ในรายการ Star King และหลังจากนั้นทั้งคู่ก็ได้เป็นสมาชิกใหม่ของสังกัดคอร์คอนเทนส์มีเดีย โดยฮวาย็องได้เปิดตัวเป็นครั้งแรกกับวง ที-อารา และฮโยย็องได้เปิดตัวกับวงโคเอ็ดสคูล =====
เธอได้มีส่วนร่วมกับวงในเพลงที่ทำผลงานร่วมกันระหว่างดาวิชี่กับที-อารา ในเพลง "우리 사랑했잖아" (We Fell In Love) ในเดือนธันวาคม พ.ศ. 2554 และเธอยังได้มีส่วนร่วมในการเขียนเนื้อเพลงท่อนแร็บของเพลง 사랑은 다 그런거래요 (Love is All the Same) ของศิลปินร่วมค่าย ยังพา 
ในวันที่ 28 กรกฎาคม พ.ศ. 2555 สมาชิกวงที-อาราหลายคนได้ทวิตข้อความในเชิงประชดประชันเป็นนัยอ้างถึงฮวาย็องอย่างเห็นได้ชัดเจน และในวันที่ 30 กรกฎาคมก็ได้มีการแถลงการยกเลิกสัญญาฮวาย็อง ซึ่งทำให้เธอพ้นจากการเป็นสมาชิกของวงที-อารา โดยที่ไม่มีการระบุเพิ่มเติมถึงอนาคตในเส้นทางสายไอดอลของเธอ และภายหลังจากที่มีแถลงการณ์ยกเลิกสัญญากับเธอ จากหลักฐานและประสบการณ์ว่าเธอถูกกลั่นแกล้งอย่างรุนแรงหลายครั้งจากเพื่อนร่วมวง ที-อารา ตั้งแต่เธอเข้ามาร่วมวงซึ่งโผล่ให้ปรากฏตามเว็บไซต์หรืออินเทอร์เน็ต ก่อให้เกิดความสนใจและข้อโต้เถียงอย่างมาก ซึ่งมีคนจำนวนมากเชื่อเป็นอย่างยิ่งว่าฮวาย็องได้รับการปฏิบัติที่ไม่ดีจากเพื่อนร่วมวงและสังกัดของเธอจนนำไปสู่การประกาศปิดเว็บไซต์แฟนคลับของที-อาราที่ใหญ่ที่สุดและการพักงานของวงที-อาราไว้ชั่วคราวเหตุการณ์นี้ทำให้ความนิยมของวงลดลงเป็นอย่างมาก
===2556-2559===
ฮวาย็องได้เซ็นสัญญาเป็นนักแสดงในค่าย Wellmade STARM ซึ่งเป็นต้นสังกัดของดารา-นักแสดง ชื่อดัง เช่น อี จง-ซ็อก โอ ย็อน-ซอ เป็นต้น
ฮวาย็องได้มีโอกาสแสดงมิวสิควิดีโอของศิลปิน  ZIA(지아)ในเพลงHave You Ever Cried(울어본 적 있나요) 
== ผลงาน ==
===วารตี้โชว์===
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#B0C4DE" align="center"
! ปี
! รายการ
! บทบาท
! การออกอากาศ
|-
|rowspan="2" | 2010 || Star King || ตัวเอง|| เอสบีเอส
|-
| Hello Baby || ตัวเอง || เคบีเอส
|-
| 2011 || T-ara's Flower Boys || ตัวเอง|| SBS E!
|-
| 2012 || T-ara Star Life Theater || ตัวเอง|| เคบีเอส
|-
|}
=== ละคร ===
===มิวสิกวิดีโอ===
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#B0C4DE" align="center"
! ปี
! ชื่อบทเพลง
! ศิลปิน
! บทบาท
|-
| 2012 ||"Lovey Dovey Plus ||SPEED   || ตัวเอง
|-
| 2014 || Have You Ever Cried(울어본 적 있나요)|| ZIA(지아) || ตัวเอง (นักแสดงนำ)
|-
|}
=== ภาพยนตร์ ===
==อ้างอิง==
==ข้อมูลเพิ่มเติม==
บุคคลที่เกิดในปี พ.ศ. 2536
บุคคลที่ยังมีชีวิตอยู่
นักร้องป็อปหญิงชาวเกาหลีใต้
บุคคลจากควังจู
ไอดอลหญิงชาวเกาหลีใต้
นักแสดงหญิงชาวเกาหลีใต้
ฝาแฝดเหมือน
บุคคลฝาแฝดจากเกาหลีใต้
ศิลปินสังกัดเอ็มบีเคเอนเตอร์เทนเมนต์
สมาชิกของที-อารา
ซาโตชิ สึมาบูกิ

ซะโตะชิ สึมะบุกิ เป็นนักแสดงชาวญี่ปุ่น ภาพยนตร์สร้างชื่อของเขา คือ Waterboys ซึ่งทำให้เขาได้รับการเสนอชื่อในสาขานักแสดงนำชายยอดเยี่ยม และได้รับรางวัลนักแสดงหน้าใหม่ประจำปีด้วย นอกจากนี้เขายังเป็นมือเบส และนักร้องนำของวง Basking Lite
==แหล่งข้อมูลอื่น==
Satoshi Tsumabuki
นักแสดงญี่ปุ่น
ชิกเก็ง

ชิกเก็ง (執権 shikken) เป็นตำแหน่งของตระกูลโฮโจโดยเป็นตำแหน่งอย่างเป็นทางการในฐานะผู้สำเร็จราชการของรัฐบาลโชกุนระหว่างปี ค.ศ. 1199 ถึง 1333 ในยุคคามากูระ ดังนั้นเขาจึงเป็นหัวหน้าของบาคูฟุ (รัฐบาลโชกุน) ซึ่งเป็นส่วนหนึ่งของยุคที่เรียกว่า Regent Rule (執権政治 Shikken Seiji)
ชิกเก็งเป็นเผด็จการทหาร ราวครึ่งแรกของสมัยชิกเก็ง ชิกเก็งมีอำนาจสูงสุดในประเทศโดยพฤตินัย (แต่ไม่ครอบคลุมถึงดินแดนอิสระฟูจิวาระเหนือ) แต่มีการเปลี่ยนให้มีอำนาจรองจากโทกูโซนับแต่ ค.ศ. 1256 เป็นต้นมา และเมื่อถึงสมัยมูโรมาจิ (ค.ศ. 1333–1573) ชิกเก็งแทบไม่ติดตำแหน่งต้น ๆ แม้ยังไม่ถูกยุบเลิกก็ตาม เมื่อพ้นสมัยมูโรมาจิแล้ว ตำแหน่งชิกเก็งไม่ปรากฏอีก
== รายชื่อชิกเก็ง ==
โฮโจ โทกิมาซะ (ค.ศ. 1199–1205)
โฮโจ โยชิโตกิ (ค.ศ. 1205–1224)
โฮโจ ยาซูโตกิ (ค.ศ. 1224–1242)
โฮโจ สึเนโตกิ (ค.ศ. 1242–1246)
โฮโจ โทกิโยริ (ค.ศ. 1246–1256)
โฮโจ นากาโตกิ (ค.ศ. 1256–1264)
โฮโจ มาซามูระ (ค.ศ. 1264–1268)
โฮโจ โทกิมูเนะ (ค.ศ. 1268–1284)
โฮโจ ซาดาโตกิ (ค.ศ. 1284–1301)
โฮโจ โมโรโตกิ (ค.ศ. 1301–1311)
โฮโจ มูเนโนบุ (ค.ศ. 1311–1312)
โฮโจ ฮิโรโตกิ (ค.ศ. 1312–1315)
โฮโจ โมโตโตกิ (ค.ศ. 1315–1316)
โฮโจ ทากาโตกิ (ค.ศ. 1316–1326)
โฮโจ ซาดาอากิ (ค.ศ. 1326)
โฮโจ โมริโตกิ (ค.ศ. 1326–1333)
ราชสำนักญี่ปุ่น
ยุคคามากูระ
สปริงบอร์ด

สปริงบอร์ด (springboard หรือ diving board) เป็นอุปกรณ์ใช้ดีดตัวสำหรับการกระโดดน้ำ โดยปกติแล้วสปริงบอร์ดจะยึดด้านหนึ่งที่ปลาย และปลายอีกด้านหนึ่งยื่นเข้าไปในสระว่ายน้ำ โดยมีจุดรับน้ำหนักของคานอยู่ตรงกลาง
กีฬากระโดดน้ำ
ออลฮา คาร์ลัน

ออลฮา แฮนนาดียิวนา คาร์ลัน (О́льга Генна́діївна Харла́н) เกิดวันที่ 4 กันยายน ค.ศ. 1990 ในเมืองนีโคลาเยฟ) เป็นนักฟันดาบชาวยูเครน (ที่มีความเชี่ยวชาญในประเภทเซเบอร์) และเป็นสมาชิกของทีมที่ซึ่งได้รับเหรียญทองในประเภทเซเบอร์ที่การแข่งขันโอลิมปิกฤดูร้อน 2008 คาร์ลันได้รับการคัดเลือกจากทางการยูเครนให้เป็น "นักกีฬาหญิงยอดเยี่ยมแห่งปี" ในการมอบรางวัล "วีรชนแห่งปีการกีฬา 2008" ตลอดจนได้รับเลือกให้ขึ้นปกนิตยสารเอ็กซ์เอ็กซ์แอลกับเพื่อนร่วมทีมของเธอ
== ในการแข่งขันระดับอาชีพ ==
ที่การแข่งขันชิงแชมป์ฟันดาบยุโรปรุ่นซีเนียร์ 2008 ในประเทศตุรกี เธอได้รับรางวัลเหรียญเงิน
ในรอบสุดท้ายเธอได้พบกับประเทศจีน ที่การแข่งขันของทีมฟันดาบประเภทเซเบอร์ในโอลิมปิกฤดูร้อน 2008 คาร์ลันคือบุคคลหลักผู้ซึ่งขับเคี่ยวและนำมาซึ่งชัยชนะ ซึ่งเป็นการแสดงผลงานที่น่าประทับใจในการกลับมาของทีมชาติยูเครน และสามารถทำคะแนนได้มากกว่าครึ่งด้วยชัยชนะที่ 45 คะแนน
ที่การแข่งขันชิงแชมป์ฟันดาบยุโรปรุ่นซีเนียร์ 2009 ในประเทศบัลแกเรีย คาร์ลันสามารถคว้าเหรียญทองจากการแข่งขันเซเบอร์หญิงรอบสุดไฟนอล และทีมชาติยูเครน (ที่ซึ่งเธอเป็นสมาชิกของทีม) ก็ได้รับรางวัลเหรียญทองในการแข่งขันดวลเซเบอร์รอบไฟนอลกับรัสเซีย ทีมดังกล่าวยังได้รับการยกให้เป็น "ทีมแห่งปี" ในพิธี "วีรชนกีฬาแห่งปี 2009" ของยูเครนที่จัดขึ้นในเดือนเมษายน ค.ศ. 2010 
ในการแข่งขันชิงแชมป์ฟันดาบโลก 2009 คาร์ลันและสมาชิกร่วมทีมของเธอเป็นฝ่ายชนะฝรั่งเศส โดยได้รับเหรียญทอง และคาร์ลัน ยังได้รับเหรียญเงินในประเภทเดี่ยว
ในการแข่งขันชิงแชมป์ฟันดาบยุโรป 2010 คาร์ลันได้เข้าร่วมทีมอีกครั้ง ที่ซึ่งมีส่วนช่วยให้รับเหรียญทองในการเอาชนะประเทศรัสเซียอีกครั้งในรอบไฟนอล
== อ้างอิง ==
== แหล่งข้อมูลอื่น ==
Olga Kharlan: 'Your destiny is in the stars'
Small BBC documentary
Rankings 
นักฟันดาบสากลหญิงชาวยูเครน
นักฟันดาบสากลในโอลิมปิกฤดูร้อน 2008
นักฟันดาบสากลในโอลิมปิกฤดูร้อน 2012
นักกีฬาโอลิมปิกทีมชาติยูเครน
นักกีฬาเหรียญทองโอลิมปิก
นักกีฬาเหรียญทองแดงโอลิมปิก
บุคคลจากมือกอลายิว
ทอม เดลีย์

โทมัส โรเบิร์ต "ทอม" เดลีย์ (Thomas Robert "Tom" Daley, OBE) เกิดวันที่ 21 พฤษภาคม ค.ศ. 1994  เป็นนักกีฬากระโดดน้ำชาวอังกฤษ เชี่ยวชาญการกระโดดน้ำ แฟลตฟอร์ม 10 เมตร เคยชนะเลิศในการแข่งขันฟีนาแชมเปียน 2009 ด้วยอายุเพียง 15 ปี เขาเริ่มการกระโดดน้ำเมื่ออายุ 7 ปี และเป็นสมาชิกสโมสรกระโดดน้ำไพลมัท เขาเริ่มโดดเด่นในการแข่งขันระดับนานาชาติ เมื่ออายุ 9 ปี เขาเป็นตัวแทนของเกรตบริเตนในการแข่งขันโอลิมปิกฤดูร้อน 2008 
ในโอลิมปิกฤดูร้อน 2020 ที่กรุงโตเกียว ดาเลย์กับคู่หูของเขา แมตตี ลี ซึ่งเป็นการเปิดตัวในโอลิมปิกของลีด้วย ทั้งคู่ได้คว้าเหรียญทองโอลิมปิกครั้งแรกของเขาในรายการแพลตฟอร์ม 10 เมตร ชายคู่ ชนะคู่แข่งจากจีนด้วย 1.23 คะแนนในคะแนนรวม 471.81
ไฟล์:Tom Daley.jpg
ไฟล์:Tom Daley (diver), October 2008.jpg
ไฟล์:Tom Daley London (cropped).jpg
ไฟล์:Tom Daley portrait.jpg
==อ้างอิง==
นักกระโดดน้ำชาวอังกฤษ
นักกีฬาโอลิมปิกทีมชาติสหราชอาณาจักร
นักกระโดดน้ำในโอลิมปิกฤดูร้อน 2008
นักกระโดดน้ำในโอลิมปิกฤดูร้อน 2012
นักกระโดดน้ำในโอลิมปิกฤดูร้อน 2016
ผู้เข้าแข่งขันโอลิมปิกฤดูร้อน 2020
ผู้เข้าแข่งขันโอลิมปิกเยาวชนฤดูร้อน 2010
นักกีฬาเหรียญทองโอลิมปิก
ชายรักร่วมเพศชาวอังกฤษ
นักกีฬาชายรักร่วมเพศ
ผู้ได้รับเครื่องราชอิสริยาภรณ์โอบีอี
บุคคลจากพลิมัท
โวลฆา โกร์บุต

โวลฆา วาเลียญชีเนานา โกร์บุต (Во́льга Валянці́наўна Ко́рбут; เกิดเมื่อวันที่ 16 พฤษภาคม ค.ศ. 1955) เป็นนักยิมนาสติกชาวเบลารุสที่เกิดในสหภาพโซเวียต เคยได้รับรางวัลเหรียญทอง 4 เหรียญ และเหรียญเงิน 2 เหรียญ จากการแข่งขันโอลิมปิกฤดูร้อน ที่เธอแข่งขันในปี ค.ศ. 1972 และ 1976 ให้กับทีมชาติสหภาพโซเวียต
นักยิมนาสติกชาวโซเวียต
นักกีฬาสหภาพโซเวียตที่ได้เหรียญทองโอลิมปิก
นักกีฬาสหภาพโซเวียตที่ได้เหรียญเงินโอลิมปิก
นักกีฬาโอลิมปิกทีมชาติสหภาพโซเวียต
ผู้เข้าแข่งขันโอลิมปิกฤดูร้อน 1972
ผู้เข้าแข่งขันโอลิมปิกฤดูร้อน 1976
นักยิมนาสติกสากลหญิงชาวโซเวียต
มาร์ก สปิตซ์

มาร์ก แอนดรูว์ สปิตซ์ (Mark Andrew Spitz) เกิดวันที่ 10 กุมภาพันธ์ ค.ศ. 1950 เป็นอดีตนักว่ายน้ำชาวอเมริกัน เขาได้เหรียญทอง 7 เหรียญในการแข่งขันโอลิมปิกฤดูร้อน 1972 ที่มิวนิก มีเพียงไมเคิล เฟ็ลปส์ ที่สามารถทำได้ 8 เหรียญทองในการแข่งขันโอลิมปิกฤดูร้อน 2008
บุคคลจากแซคราเมนโต
นักว่ายน้ำชาวอเมริกัน
นักกีฬาเหรียญทองโอลิมปิก
นักกีฬาเหรียญเงินโอลิมปิก
นักกีฬาเหรียญทองแดงโอลิมปิก
นักกีฬาโอลิมปิกทีมชาติสหรัฐอเมริกา
ชาวอเมริกันเชื้อสายฮังการี
ชาวอเมริกันเชื้อสายยิว
คาร์ล ลูวิส

เฟรเดริก คาร์ลตัน "คาร์ล" ลูวิส (Frederick Carlton "Carl" Lewis) เกิดวันที่ 1 กรกฎาคม ค.ศ. 1961 เป็นอดีตนักกรีฑาประเภทลู่และลาน เขาได้เหรียญโอลิมปิก 10 เหรียญ (เหรียญทอง 9 เหรียญ) และเหรียญเวิลด์แชมเปียนชิปส์ 10 เหรียญ (เหรียญทอง 8 เหรียญ) เขาลงแข่งขันตั้งแต่ปี ค.ศ. 1979 จนถึงปี ค.ศ. 1996 ที่เขาได้เหรียญทองโอลิมปิกครั้งสุดท้าย จนเกษียณตัวเองไป ลูวิสได้ผันตัวมาเป็นนักแสดง ปรากฏในภาพยนตร์อยู่หลายเรื่อง
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2504
นักกระโดดไกลชาวอเมริกัน
นักวิ่งระยะสั้นชาวอเมริกัน
ชาวอเมริกันเชื้อสายแอฟริกา
นักแสดงอเมริกัน
นักกีฬาโอลิมปิกทีมชาติสหรัฐอเมริกา
นักกีฬาเหรียญทองโอลิมปิก
นักกีฬาเหรียญเงินโอลิมปิก
แนบ พหลโยธิน

แนบ พหลโยธิน (26 สิงหาคม พ.ศ. 2443 – 22 พฤศจิกายน พ.ศ. 2514) เป็นนักการเมืองชาวไทย หนึ่งในเจ็ดสมาชิกผู้ก่อตั้งคณะราษฎร ปฏิวัติสยามเปลี่ยนระบอบการปกครอง พ.ศ. 2475 สำเร็จขณะอายุ 32 ปี
== ประวัติ ==
แนบ พหลโยธิน เป็นบุตรของ พลโท พระยาพหลโยธินรามินทรภักดี (นพ พหลโยธิน) บิดาเป็นพี่ชายของพันเอก พระยาพหลพลพยุหเสนา (พจน์ พหลโยธิน) จบการศึกษาจากโรงเรียนราชวิทยาลัย (โรงเรียน ภ.ป.ร. ราชวิทยาลัย ในพระบรมราชูปถัมภ์ ในปัจจุบัน) จบการศึกษาเนติบัณฑิต สำนัก เกรย์อิน ประเทศอังกฤษ
ระหว่างการศึกษาอยู่ยังประเทศอังกฤษนั้น ได้ร่วมกับนักเรียนไทยที่ประเทศอังกฤษ และประเทศฝรั่งเศสส่วนหนึ่ง ก่อตั้งคณะราษฎรขึ้นมา โดยที่แนบ ถือเป็นสมาชิกรุ่นแรก ที่มีด้วยกันทั้งหมด 7 คน ซึ่งนอกจากนายแนบแล้ว ยังประกอบด้วย ปรีดี พนมยงค์, ร้อยโท แปลก ขีตตะสังคะ, จรูญ สิงหเสนี, ประยูร ภมรมนตรี, ร้อยโท ทัศนัย มิตรภักดี และตั้ว ลพานุกรม
== งานการเมือง ==
ในการประชุมครั้งแรกที่บ้านพักเลขที่ 9 ถนนซอมเมอราร์ด กรุงปารีส เมื่อวันที่ 5 กุมภาพันธ์ พ.ศ. 2469 ที่นานถึง 4 คืน 5 วันติดต่อกัน ที่ประชุมมีมติให้ปรีดี เป็นหัวหน้า และได้มอบหมายให้แนบ เป็นผู้ดูแลครอบครัวของเหล่าสมาชิกที่เหลือ หากการปฏิวัติไม่สำเร็จ เนื่องจากแนบนั้นมีฐานะทางเศรษฐกิจดีกว่าคนอื่น เพราะได้รับมรดกจากบิดา  โดยจะไม่ให้แนบออกหน้ามากนักในการปฏิวัติ นอกจากนี้แล้ว แนบยังเป็นผู้แนะนำและรับรอง ทวี บุณยเกตุ นักเรียนการเกษตร ให้เข้าเป็นหนึ่งในสมาชิกคณะราษฎรด้วย
เมื่อเดินทางกลับมาถึงประเทศไทย แนบเป็นผู้ที่ทาบทาม พันเอก พระยาพหลพลพยุหเสนา จเรทหารปืนใหญ่ผู้เป็นอา ให้เข้าร่วมเป็นสมาชิกดวย และรับสถานะเป็นหัวหน้าคณะราษฎร เนื่องด้วย แนบนั้นมีศักดิ์เป็นหลานชายของ พันเอก พระยาพหลฯ โดยเป็นบุตรชายของพระยาพหลโยธินรามินทรภักดี พี่ชายของ พันเอก พระยาพหลฯ
ก่อนการเปลี่ยนแปลงปกครองไม่นาน ทวีได้ถูกย้ายไปรับราชการที่จังหวัดขอนแก่น จึงไม่มีโอกาสได้ติดต่อกับสมาชิกคนอื่น ๆ แนบจึงเป็นผู้ส่งโทรเลขไปหา เพื่อแจ้งวัน-เวลาในการปฏิบัติการ
หลังเปลี่ยนแปลงการปกครองแล้ว แนบได้รับแต่งตั้งให้ดำรงตำแหน่ง คณะกรรมการราษฎร และสมาชิกสภาผู้แทนราษฎร (ส.ส.) อันถือเป็นชุดแรก และยังได้รับตำแหน่งรัฐมนตรี (ลอย) อีกด้วย แต่ก็ต้องพ้นจากตำแหน่งในวันที่ 1 เมษายน พ.ศ. 2476 ด้วยการประกาศพระราชกฤษฎีกาปิดสภา ของพระยามโนปกรณ์นิติธาดา นายกรัฐมนตรี ซึ่งเป็นความขัดแย้งกันระหว่างนายกรัฐมนตรีและคณะรัฐมนตรีที่ส่วนใหญ่เป็นสมาชิกคณะราษฎร ซึ่งแนบได้พ้นออกจากตำแหน่งพร้อมกับพระยาประมวญวิชาพูล, หลวงเดชสหกรณ์, ตั้ว ลพานุกรม และปรีดี พนมยงค์ ก่อนที่จะกลับมารับตำแหน่งอีกครั้งหลังการรัฐประหารเมื่อวันที่ 20 มิถุนายน พ.ศ. 2476 โดยการนำของ พ.อ.พระยาพหลพลพยุหเสนา จากนั้นจึงได้รักษาราชการแทนผู้ช่วยอธิบดีกรมบัญชีกลาง เมื่อวันที่ 2 กุมภาพันธ์ 2476 ต่อมาได้ดำรงตำแหน่งอธิบดีกรมธนารักษ์เมื่อวันที่ 22 มีนาคม 2495
แนบ สมรสกับคุณหญิงสไบ พหลโยธิน มีธิดาหนึ่งคนชื่อ ธนี พหลโยธิน
== ถึงแก่อนิจกรรม ==
แนบ พหลโยธิน ถึงแก่กรรมในปลายปี พ.ศ. 2514 พระราชพิธีพระราชทานเพลิงศพ มีขึ้น ณ เมรุวัดธาตุทอง ในวันที่ 12 มกราคม พ.ศ. 2515 สิริอายุ 71 ปี
== เครื่องราชอิสริยาภรณ์ ==
==อ้างอิง==
สมาชิกคณะราษฎร
รัฐมนตรีไทยที่ไม่ได้ประจำกระทรวง
บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
อธิบดีกรมธนารักษ์
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ท.จ. (ฝ่ายหน้า)
บุคคลในประวัติศาสตร์กรุงรัตนโกสินทร์